Selský potok

Selský potok je prírodná pamiatka ev. č. 1496, ktorá leží severozápadne od dedinky Herbortice v okrese Ústí nad Orlicí, zriadená vyhláškou ONV Ústí nad Orlicí zo dňa 27. septembra 1990. Oblasť spravuje Agentúra ochrany prírody a krajiny ČR.

 Ochrana 
Dôvodom ochrany je zachovanie bohatého výskytu bledule jarnej.

 Prírodné pomery 
Vlhké rašelinové lúky pozdĺž Selského potoka vyvierajúceho z mokradí Selského lesa s čiastočným brehovým jelšovým porastom, nachádzajúce sa na severozápadnom okraji Zábřežskej vrchoviny. Je to malá lokalita o výmere 6,8 hektára v nadmorskej výške 550 až 600 metrov, s priemernými ročnými zrážkami 700 mm a tvoriaca v podstate juhovýchodné pokračovanie prírodnej rezervácie Selský les a nadväzujúca na cca 300500 m východne vzdialenú lokalitu podobnej skladby porastov, prírodnej rezervácie V Dole. Prevažne ide o bohatý výskyt bledule jarnej (Leucojum vernum).

 Flóra 
Na území je zastúpená celá škála mokraďových a klasických príbrežných a čiastočne lúčnych fytospoločenstiev.

 Fauna 
Živočíšstvo je zastúpené typickými druhmi lúčnych, mokraďových a druhmi lesných okrajov.

 Vtáctvo typické pre spoločenstvá lúčnych porastov: holub hrivnák (Columba palumbus), ďateľ veľký (Dendrocopos major), ďateľ malý (Dendrocopos minor) a ďateľ prostredný (Dendrocopos medius), kukučka obyčajná (Cuculus canorus), sedmohlások obyčajný (Hippolais icterina), penica čiernohlavá (Sylvia atricapilla), penica slavíková (Sylvia borin), penica obyčajná (Sylvia communis), sýkorka hôrna (Parus palustris), muchárik bielokrký (Ficedula albicollis), kolibiariky (Phylloscopus sp.), kôrovníky (Certhia sp.) a iné. Na lúkach hniezdi močiarnica mekotavá (Gallinago gallinago).
 Z obojživelníkov sa bežne vyskytujú rosnička zelená (Hyla arborea), skokan zelený (Rana esculenta), ropucha zelená (Bufo viridis), kunka červenobruchá (Bombina bombina) a mlok bodkovaný (Triturus vulgaris).
 Z plazov sa vyskytujú užovka obojková (Natrix natrix) a jašterica krátkohlavá (Lacerta agilis).

 Referencie 

 Pozri aj 
 Zoznam chránených území v okrese Ústí nad Orlicí

 Externé odkazy 
 Legislatíva:
 Ochrana rastlín podlieha vyhláške MŽP ČR č. 395/1992 Zb.
 Osobitne chránené územia (zák. č. 114/92 Zb.)
 Chránené objekty Natura 2000

 Zdroj 

Kategória:Okres Ústí nad Orlicí
Kategória:Chránené územia v okrese Ústí nad Orlicí
Kategória:Zábřežská vrchovina
Kategória:Povodie Moravskej Sázavy
Kategória:Cotkytle